Эмнэлгийн хэрэгцээнд зориулсан эмийн хэрэглэх заавар

Давирхайн шингэн түрхлэг /А.В. Вишневскийнхээр/

Бүртгэлийн дугаар: FT20191105DO07187

Найрлага:

**1гр бэлдмэлд :**

**Үйлчлэгч бодис:** Хус модны давирхай 0.03 гр, ксероформ 0.03 гр

**Туслах бодис:** усгүй коллойд кремнийн диоксид, кастровын тос

**Эмийн хэлбэр:** Шингэн түрхлэг

**Физик химийн шинж чанар:** Өвөрмөц үнэртэй цайвар шараас хар хүрэн өнгийн шингэн түрхлэг. Гаднах байдал нь нэг жигд байх ёстой .

**Эмийн эмчилгээний бүлэг:** Үжилгүйжүүлэх , халдваргүйжүүлэх бэлдмэл.

АТС Код: D08AX

**Фармакологийн шинж чанар :**

Бэлдмэл нь үжилгүйжүүлэх шинж чанартай. Эдийн рецепторт сул цочроох нөлөө үзүүлэх ба эпидермсийн нөхөн төлжилтийг сайжруулан эдийн цусан хангамжийг хэвийн болгоно.

**Фармакокинетик**: Судлагдаагүй.

**Хэрэглэх заалт:**

Идээт үрэвсэл (хатиг, буглаа) түүнчлэн халдварлагдсан шарх, хэвтрийн цооролт, бохирдсон шарх, хөлдөлт , түлэгдэлт зэрэгт хэсэг газрын эмчилгээнд хэрэглэнэ.

**Эсрэг заалт:** Фенол болон түүний уламжлал, бэлдмэлийн найрлаганд орсон бусад бодисуудад хэт мэдрэмтгий бол хэрэглэхгүй.

**Эм хоорондын харилцан нөлөөлөл:**

Арьсны эмчилгээнд гадуур хэрэглэж буй бусад бэлдмэлүүдтэй нэг дор хэрэглэхэд шинэ нэгдэл үүсэн таамаглаж болзошгүй сөрөг үр дүн гарч болзошгүйг анхаарна уу.

**Хэрэглэх үеийн өвөрмөц онцлог:**

Шингэн түрхлэгийг зөвхөн гадуур хэрэглэх ба салст бүрхэвчинд хүргэж болохгүй. Боолт хийхийн өмнө цэврүүг хагалан үжилгүйжүүлэх уусмалаар угаан үхжсэн эдүүдийг цэвэрлэнэ. Давирхайн шингэн түрхлэгийн найрлаганд буй хус модны даирхай нь нарны гэрэлд хэт мэдрэмтгий байдлыг нэмэгдүүлж болзошгүй тул зуны улиралд эмчилгээ хийж байгаа тохиолдолд наранд шарагдахаас зайлсхийх хэрэгтэй. Хэрвээ өвчний шинж тэмдэг арилахгүй, эсвэл эрүүл мэндийн байдал дордох, ямар нэгэн хүсээгүй үр дүн илэрсэн тохиолдолд бэлдмэлийг хэрэглэхээ зогсоох ба эмчлэгч эмчдээ хандан цаашдын эмчилгээний талаар зөвлөгөө авах шаардлагатай. Шингэн түрхлэгийг нүдэнд хүргэхээс зайлсхий. Хэрвээ санамсаргүйгээр нүдэнд оруулсан тохиолдолд усаар угаан эмчид хандана.

**Жирэмсэн болон хөхүүл үеийн хэрэглээ:**

Эхэд үзүүлэх эмчилгээний үр дүн нь хүүхдэд үзүүлэх эрсдлээс илүү гэж үзсэн тохиолдолд хэрэглэнэ.

**Авто машин жолоодох болон бусад механизмтай харьцах явцад нөлөөлөх нь:** Ямар нэгэн нөлөө үзүүлсэн гэх мэдээлэл байхгүй.

**Хэрэглэх арга ба тун :**

Гадуур түрхэж хэрэглэнэ. Насанд хүрэгчид хоногт 2-3 удаа арьсны гэмтэлтэй хэсэгт нимгэн түрхэх буюу 5-6 давхар самбайнд шингээн боолт хийнэ. Ээлж эмчилгээний үргэлжлэх хугацаа 6-20 хоног байх ба өвчний явц болон өвчтний биеийн онцлогоос шалтгаалан эмчилгээний үргэлжлэх хугацааг эмч тогтооно.

**Хүүхэд:** Хүүхдэд хэрэглэх болон аюулгүй байдлын талаар тусгагдаагүй .

**Тун хэтрүүлэх** :

Хэсэг газрын харшлын урвал илэрч болзошгүй. (улайх , загатнах)

**Гаж нөлөө:** Удаан хугацаагаар хэрэглэсэн тохиолдолд хэсэг газрын харшлын урвал илэрч болзошгүй. (Арьс улайх, загатнах, туурах, чонон хөрвөс, хавагнах )

**Хадгалах хугацаа: 5 жил**

**Хадгалах нөхцөл :**

Зориулалтын сав баглаа боодолд нь 25-аас дээшгүй хэмд хүүхдийн гар хүрэхээргүй газар хадгална.

**Савлалт:** Хөнгөн цагаан бортгонд 25 гр –аар савлан цаасан хайрцагт хийсэн байна.

**Эмийн сангаас олгох нөхцөл**: Жоргүй олгоно .

**Үйлдвэрлэгч:** ООО “Тернофарм”

**Үйлдвэрлэгчийн байршил болон үйл ажиллагаа эрхлэгч, хүсэлт гаргагчийн байршил болон албан ёсны хаяг:** ООО “Тернофарм” Украйна г. Тернополь, Ул Фабричная. 4, Утас / факс ( 0352) 521-444 www .ternopharm .com.ua